《题邹氏养浩堂》
元代·邓雅

二气生天地，运行无息时。惟人在所养，失养斯馁而。

是以君子心，操守罔或违。充然集众义，勇往将奚疑。

君家本儒素，养浩画堂楣。旨哉孟氏言，允为百世师。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。